[{"text_idx": "#000001", "text": "Ko\u0303ikvo\u0303imalikud \u201cisa aastast xx\u201d, pusa ISA, kruus \u201cparim isa\u201d ajavad mind ausalt o\u0308eldes veits oksele. Esiteks ma ei kannata u\u0308ldse kui mul on riiulis erinevad kruusid. Teiseks ei ole kellelgi vaja mingit xn pusa, eriti mingi sellise tekstiga (no na\u0308gin ka sa\u0308rki, millel oli tekst \u201cta\u0308nks, issi, et mind pihku ei lasknud\u201d), mida tegelikult keegi hea meelega ei kanna.. Tahtsin midagi a\u0308gedamat. Aga kui te arvate, et mul oli idee, mis see olla vo\u0303iks, ammu valmis mo\u0303eldud, siis oo, ei."}, {"text_idx": "#000002", "text": "Ainus, mida ma Hedelini kolmandal kuul tegema hakkasin oli tema igakuine pildistamine. Saime babyshoweriks u\u0308lilaheda selle pildistamis lina. Ja patt oli ja\u0308tta seda kasutamata, isegi kui ma teile meie beebit ei na\u0308ita."}, {"text_idx": "#000003", "text": "Ja siis tekkis mu peas idee, et kuna meil ku\u0308lmik on sisseehitatud ja kuskile magneteid panna pole, et teeks u\u0308he seina meile koju magnetist. Kuhu peale saaks Meelisele tellida need Hedelini pildid mida ma kogu aeg teinud olen. Aga selleks, et seda teha, oli vaja Meelis esmalt kodus a\u0308ra saada. Parim lahendus tundus ta na\u0308dalavahetuseks Berliini lennutada. Alguses mo\u0303tlesime koos minna, aga kuna me lapsehoidjat ei saanud ja pa\u0308evad ei klappinud kuidagi kellegi teiste to\u0308o\u0308graafikutega, siis otsustasime, et okei \u2013 las ta la\u0308heb u\u0308ksinda. Saab rahus shopata ja ei pea arvestama minuga, et ma ei taha vo\u0303ib-olla mo\u0303nda poodi minna jne."}, {"text_idx": "#000004", "text": "Mul oli so\u0303pradega ammu plaan paigas, kes toob va\u0308rvid, kes millal mida teeb.. Ja siis kui me lo\u0303puks va\u0308rvima hakkasime, lugesime, et u\u0308ks kiht peab kuivama 24h ja saime aru, et aega, et sein uuesti valgeks teha, meil ei ole!"}, {"text_idx": "#000005", "text": "Mida me kasutasime: Tikkurila Magnetic va\u0308rvi, mis on purki avades helehall, segades muutub tumehalliks ja seinal ja\u0308a\u0308b suht tume-tumehall. Kui purk ise on pisike, siis kaalub ta umbes viis korda rohkem, sest ongi metalli ta\u0308is. Va\u0308rv ise on paks ja seinale kanda na\u0308iteks rulliga suhteliselt keeruline. Ta lihtsalt on nii paks, et kui rull teeb paar tiiru, on va\u0308rv juba justkui otsas ja ja\u0308a\u0308vad kohe randid. Me lo\u0303puks tegime nii, et naabrimees va\u0308rvis u\u0308levalt alla a\u0308ra ja siis tegi suvalt rulliga seal peal veel tiire, et kui ja\u0308a\u0308bki veidi triibuline/sa\u0308bruline, siis ei sega."}, {"text_idx": "#000007", "text": "Kui me lennujaama vastu la\u0308ksime, siis ma lubasin talle, et kui ta enne kodu ei ra\u0308a\u0308gi, vo\u0303ib homme nii kaua telekat vaadata kui tahab (u\u0308le 2h tavaliselt ta ei viitsi!). Istume siis autosse ja Hedon: \u201cTead, issi, kui ma sulle u\u0308hte asja koduni ei ra\u0308a\u0308gi, siis saan homme terve pa\u0308eva pelada vo\u0303i youtube\u2019is passida!\u201d Hahahaha."}, {"text_idx": "#000009", "text": "Ta\u0308itsa enne-pa\u0308rast pilti na\u0308eb Instagramis."}, {"text_idx": "#000010", "text": "Mis teie pere isad kingituseks said? Ma sellessuhtes ei pane pahaks kui keegi kinkis kruusi vo\u0303i pusa, lihtsalt ma tean, et Meelis ei oleks neist vaimustunud. Ja u\u0308ldse, nii ema- kui isadepa\u0308ev on meie jaoks sellised veidi kohustuslikud pa\u0308evad, sest koolis-lasteaias ra\u0308a\u0308gitakse ja tehakse kingitusi jne, aga meie jaoks oleme me iga pa\u0308ev ema ja isa ja pa\u0308eval pole otsest vahet :)"}, {"text_idx": "#000014", "text": "Va\u0308ga lahe idee! Sain ta\u0308nu blogile teada, et selline va\u0308rv u\u0308ldse olemas on. Meil kodus sama mure, et magneteid pole kuhugi panna. Kas sinna ja\u0308a\u0308vad need reisidelt ostetavad magnetid ka ikka ha\u0308sti kinni?"}, {"text_idx": "#000015", "text": "Tead, sellega on nii, et osad on liiga rasked ja libisevad justkui maha, aga neil millel ta\u0308ismagnet taga on, pu\u0308sivad ha\u0308sti. Vo\u0303ibolla peaks veel paksema kihi va\u0308rvi panema, me ei pannud va\u0308ga paksult."}, {"text_idx": "#000016", "text": "Ei mingit kingitust. Ainult emotsioone ja ma\u0308lestusi tulevikuks."}, {"text_idx": "#000017", "text": "Kuna meil oli esimene isadepa\u0308ev, siis sai pluus tehtud (printsess su\u0308ndis septembris)\nJa\u0308rgnevad aastad enam ei teeks selliseid asju, kuna siis juba laps suurem ka ja saab sellel pa\u0308eval koos perega midagi po\u0303nevat teha/minna"}, {"text_idx": "#000018", "text": "Meie issi kingikotid oli lapse tehtud helkur ja kaart ning uus meriinovillane mu\u0308ts. Oli oma kingiga va\u0308ga rahul :)"}, {"text_idx": "#000019", "text": "Mainima pean, et ma na\u0308gin mingit postitust, kus keegi otsis selle pihkulaskmis tekstiga sa\u0308rki vo\u0303i tassi. Ja ma tundsin, et mu huumor on vist katki, kui see naljakas on. Ma mo\u0303tlen, et kuidas sa lapsele seletad, et mida see tekst seal ta\u0308hendab. Aga ei no.. maitsed on erinevad :)"}, {"text_idx": "#000020", "text": "Idee on teil va\u0308ga vahva ja mo\u0303tlen, et selle va\u0308rvi peaks millalgi enda kojugi kuhugi lisama :)"}, {"text_idx": "#000021", "text": "Me ei kingi midagi, vo\u0303i no laps teeb kaardi vo\u0303i meisterdab midagi.\nKa\u0308isime see aasta nt energia keskuses ja eelmine aasta teletornis. Pigem panustan u\u0308histegevustesse, mis ko\u0303igile huvitav, kui ostan mingit \u201cjama\u201d kokku"}, {"text_idx": "#000022", "text": "Mu 11a preili on ammu issiga \u201coma\u201d na\u0308dalavahetust tahtnud. Eelmisest aastast juba, a no kuhu sa la\u0308hed \u2013 kui ko\u0303ik on kinni. Seega kasutasin juhust ja praegu, kus saab veel o\u0303nneks ringi liigelda, saatsin piiga koos issiga terveks na\u0308dalavahetuseks puhkama. Puhkus langes isadepa\u0308eva na\u0308dalavahetusele. Bronnisin neile bookingust o\u0308o\u0308bimise Tartusse ja u\u0308leja\u0308a\u0308nud oli neil vaba kava. Tartu so\u0303itsid nad Tallinnast lux expressiga (lounge toolides) niiet kogu tripp juba algas super mo\u0303nusalt. Ka\u0308isid nad ahhaas ja veekeskuses ja sushitamas ja vahtisid o\u0303htu otsa netflixist filme ja no nautisid ta\u0308iel rinnal na\u0308dalavahetust ja isadepa\u0308eva .. emme vabalt . Ja pst! Ma nautisin ka.. ausalt. Soovitan teistelegi!"}, {"text_idx": "#000023", "text": "Va\u0308ga, va\u0308ga armas kingitus ja mis po\u0303hiline on-L I H T N E\u2665\ufe0f.\nIse kinkisime isale ku\u0308lmkapimagneti minu ja o\u0303e pildiga, lilled ja s\u030cokolaad."}, {"text_idx": "#000024", "text": "Ja ka ei poolda isadepa\u0308eva tekstiga sokke, tasse, pusasi ja t-sa\u0308rke."}]